CELEX: 32021R2266
Language: sk
Date: 2021-12-17 00:00:00
Title: Vykonávacie nariadenie Komisie (EÚ) 2021/2266 zo 17. decembra 2021, ktorým sa stanovujú pravidlá uplatňovania smernice Rady 92/83/EHS, pokiaľ ide o osvedčovanie a samoosvedčovanie nezávislých malých výrobcov alkoholických nápojov na účely spotrebnej dane

20.12.2021   
               
               
                  SK
               
               
                  Úradný vestník Európskej únie
               
               
                  L 455/26
               
            
         VYKONÁVACIE NARIADENIE KOMISIE (EÚ) 2021/2266
         zo 17. decembra 2021,
         ktorým sa stanovujú pravidlá uplatňovania smernice Rady 92/83/EHS, pokiaľ ide o osvedčovanie a samoosvedčovanie nezávislých malých výrobcov alkoholických nápojov na účely spotrebnej dane
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (1), a najmä jej článok 23a ods. 4,
         keďže:
         
                     (1)
                  
                  
                     V smernici 92/83/EHS sa stanovujú podmienky na zabezpečenie vytvorenia a fungovania vnútorného trhu v oblasti zdaňovania alkoholu.
                  
               
                     (2)
                  
                  
                     Smernicou Rady (EÚ) 2020/1151 (2), ktorou sa zmenila smernica 92/83/EHS, sa rozšírila možnosť členských štátov uplatňovať znížené sadzby spotrebnej dane, ktoré boli dostupné len pre pivo a etylalkohol vyrábané nezávislými malým výrobcami v malých objemoch, tak, aby zahŕňala aj iné alkoholické nápoje vyrábané nezávislými malým výrobcami v malých objemoch. V súlade s článkom 23a ods. 1 smernice 92/83/EHS musia členské štáty na požiadanie poskytnúť nezávislým malým výrobcom usadeným na ich území ročné osvedčenie potvrdzujúce celkovú ročnú produkciu týchto výrobcov, ako aj ich súlad s kritériami stanovenými v smernici 92/83/EHS (ďalej len „osvedčenie“). S cieľom uľahčiť uznávanie statusu týchto výrobcov ako nezávislých malých výrobcov vo všetkých členských štátoch sa má pre osvedčenie používať spoločný formát.
                  
               
                     (3)
                  
                  
                     Osvedčovanie nezávislých malých výrobcov členským štátom, v ktorom je nezávislý malý výrobca usadený, je žiaduce. S cieľom znížiť administratívne zaťaženie je vhodné stanoviť samoosvedčovanie nezávislým malým výrobcom za predpokladu, že členské štáty prijali primerané opatrenia na predchádzanie daňovým únikom, vyhýbaniu sa daňovým povinnostiam alebo zneužívaniu systému.
                  
               
                     (4)
                  
                  
                     Odkaz na osvedčenie pre nezávislých malých výrobcov by sa mal uvádzať v administratívnom dokumente pre prepravu tovaru podľa kapitoly IV alebo kapitoly V smernice Rady 2008/118/ES (3), ako sa vyžaduje v článku 23a ods. 1 smernice 92/83/EHS, aby sa uľahčilo uznávanie statusu nezávislých malých výrobcov.
                  
               
                     (5)
                  
                  
                     S cieľom objasniť, ktoré dôkazy sa majú použiť v prípade samoosvedčovania nezávislými malými výrobcami, je potrebné špecifikovať informácie, ktoré sa majú uvádzať v administratívnom dokumente a v zjednodušenom sprievodnom doklade na prepravu tovaru podľa kapitoly IV alebo kapitoly V smernice 2008/118/ES.
                  
               
                     (6)
                  
                  
                     Začiatok uplatňovania tohto nariadenia by sa mal odložiť na 1. januára 2022, aby sa zosúladil s uplatňovaním vnútroštátnych opatrení prijatých na transpozíciu smernice (EÚ) 2020/1151.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Výboru pre spotrebné dane,
                  
               PRIJALA TOTO NARIADENIE:
         
            Článok 1
            Osvedčenie nezávislého malého výrobcu
            Formulár osvedčenia pre nezávislých malých výrobcov uvedeného v článku 23a ods. 1 smernice 92/83/EHS (ďalej len „osvedčenie“) je stanovený v prílohe k tomuto nariadeniu.
         
         
            Článok 2
            Odkaz na osvedčenie v administratívnom dokumente pre prepravu tovaru podľa kapitoly IV smernice 2008/118/ES
            Na účely odkazu na osvedčenie v administratívnom dokumente pre prepravu tovaru podľa kapitoly IV smernice 2008/118/ES sú informáciami, ktoré sa majú uviesť v administratívnom dokumente stanovenom v tabuľke 1 prílohy I k nariadeniu Komisie (ES) č. 684/2009 (4), tieto informácie:
            
                        a)
                     
                     
                        v kolónke 17l: text „Opísaný výrobok vyrobil“, za ktorým nasleduje podľa potreby jeden z týchto výrazov:
                        
                                    a)
                                 
                                 
                                    „osvedčený nezávislý malý pivovar“;
                                 
                              
                                    b)
                                 
                                 
                                    „osvedčený nezávislý malý výrobca vína“;
                                 
                              
                                    c)
                                 
                                 
                                    „osvedčený nezávislý malý výrobca kvasených nápojov iných ako víno a pivo“;
                                 
                              
                                    d)
                                 
                                 
                                    „osvedčený nezávislý malý výrobca medziproduktov“;
                                 
                              
                                    e)
                                 
                                 
                                    „osvedčený nezávislý malý liehovar“;
                                 
                              
                  
                        b)
                     
                     
                        v kolónke 18e: druh dokumentu v prípade osvedčenia;
                     
                  
                        c)
                     
                     
                        v kolónke 18f: poradové číslo osvedčenia.
                     
                  
         
            Článok 3
            Odkaz na osvedčenie v administratívnom dokumente pre prepravu tovaru podľa kapitoly V smernice 2008/118/ES
            
               1.   Na účely odkazu na osvedčenie v administratívnom dokumente pre prepravu tovaru podľa kapitoly V smernice 2008/118/ES, sú informáciami, ktoré sa majú uviesť v poli 14 zjednodušeného sprievodného dokladu stanoveného v nariadení Komisie (EHS) č. 3649/92 (5), poradové číslo osvedčenia a výraz „osvedčenie“, za ktorým nasleduje podľa potreby jeden z týchto výrazov:
               
                           a)
                        
                        
                           „nezávislého malého pivovaru“;
                        
                     
                           b)
                        
                        
                           „nezávislého malého výrobcu vína“;
                        
                     
                           c)
                        
                        
                           „nezávislého malého výrobcu kvasených nápojov iných ako víno a pivo“;
                        
                     
                           d)
                        
                        
                           „nezávislého malého výrobcu medziproduktov“;
                        
                     
                           e)
                        
                        
                           „nezávislého malého liehovaru“.
                        
                     
            
               2.   V prípadoch, keď preprava tovaru zahŕňa rôzne alkoholické nápoje a znížená spotrebná daň sa plánuje uplatniť len na určité nápoje, sa v poli 14 zjednodušeného sprievodného dokladu stanoveného v nariadení (EHS) č. 3649/92 uvedie obchodný opis alkoholických nápojov vyrobených nezávislým malým výrobcom.
            
         
         
            Článok 4
            Samoosvedčovanie nezávislými malými výrobcami
            Ak nezávislí malí výrobcovia spadajú pod vymedzenia pojmov uvedené v článku 4 ods. 2, článku 9a ods. 2, článku 13a ods. 4, článku 18a ods. 3 alebo článku 22 ods. 2 smernice 92/83/EHS a členské štáty umožňujú nezávislým malým výrobcom usadeným na ich území samoosvedčovanie, v administratívnom dokumente sa v súlade s článkami 5 a 6 tohto nariadenia uvedie status výrobcov, ako aj ich ročná produkcia.
         
         
            Článok 5
            Požiadavky na vyplnenie administratívneho dokumentu pre prepravu tovaru podľa kapitoly IV smernice 2008/118/ES v prípade samoosvedčovania
            
               1.   V prípade prepravy tovaru podľa kapitoly IV smernice 2008/118/ES sa status nezávislých malých výrobcov uvedie v kolónke 17l administratívneho dokumentu stanoveného v tabuľke 1 prílohy I k nariadeniu (ES) č. 684/2009, a to v tomto znení: „Týmto sa potvrdzuje, že opísaný výrobok vyrobil“, za ktorým nasleduje podľa potreby jeden z týchto výrazov:
               
                           a)
                        
                        
                           „nezávislý malý pivovar;
                        
                     
                           b)
                        
                        
                           „nezávislý malý výrobca vína“;
                        
                     
                           c)
                        
                        
                           „nezávislý malý výrobca kvasených nápojov iných ako víno a pivo“;
                        
                     
                           d)
                        
                        
                           „nezávislý malý výrobca medziproduktov“;
                        
                     
                           e)
                        
                        
                           „nezávislý malý liehovar“.
                        
                     
            
               2.   Ak odosielateľom alkoholických nápojov nie je samoosvedčený nezávislý malý výrobca, v kolónke 17l sa uvedie aj číslo v systéme na výmenu údajov o spotrebnej dani uvedenom v článku 19 ods. 1 nariadenia Rady (EÚ) č. 389/2012 (6) (ďalej len „číslo SEED“) alebo identifikačné číslo pre DPH výrobcu.
               Číslo SEED je číslo povolenia súvisiaceho so spotrebnou daňou udelené príslušnými orgánmi podľa článku 19 ods. 1 nariadenia (EÚ) č. 389/2012. Identifikačné číslo pre DPH podľa článku 214 smernice Rady 2006/112/ES (7) sa uvedie len vtedy, ak nezávislý malý výrobca nemá číslo SEED.
            
            
               3.   Ročná produkcia alkoholických nápojov malého nezávislého výrobcu sa uvedie v kolónke 17n administratívneho dokumentu stanoveného v tabuľke 1 prílohy I k nariadeniu (ES) č. 684/2009. Toto množstvo sa uvedie v hektolitroch, s výnimkou etylalkoholu, ktorý sa uvedie v hektolitroch čistého alkoholu.
            
         
         
            Článok 6
            Požiadavky na vyplnenie administratívneho dokumentu pre prepravu tovaru podľa kapitoly V smernice 2008/118/ES v prípade samoosvedčovania
            V prípade prepravy tovaru podľa kapitoly V smernice 2008/118/ES sa v poli 14 zjednodušeného sprievodného dokladu stanoveného v nariadení (EHS) č. 3649/92 uvedú tieto informácie:
            
                        a)
                     
                     
                        status nezávislého malého výrobcu v tomto znení: „Týmto sa potvrdzuje, že opísaný výrobok vyrobil“, za ktorým nasleduje podľa potreby jeden z týchto výrazov:
                        
                                    a)
                                 
                                 
                                    „nezávislý malý pivovar;
                                 
                              
                                    b)
                                 
                                 
                                    „nezávislý malý výrobca vína“;
                                 
                              
                                    c)
                                 
                                 
                                    „nezávislý malý výrobca kvasených nápojov iných ako víno a pivo“;
                                 
                              
                                    d)
                                 
                                 
                                    „nezávislý malý výrobca medziproduktov“;
                                 
                              
                                    e)
                                 
                                 
                                    „nezávislý malý liehovar“;
                                 
                              
                  
                        b)
                     
                     
                        celková ročná produkcia v hektolitroch, s výnimkou etylalkoholu, ktorý sa uvedie v hektolitroch čistého alkoholu;
                     
                  
                        c)
                     
                     
                        číslo SEED alebo identifikačné číslo pre DPH samoosvedčeného nezávislého malého výrobcu, ako sa stanovuje v článku 5 ods. 2 tohto nariadenia, ak odosielateľom alkoholických nápojov nie je výrobca;
                     
                  
                        d)
                     
                     
                        obchodný opis alkoholických nápojov vyrobených nezávislým malým výrobcom, ak preprava tovaru zahŕňa rôzne alkoholické nápoje a znížená spotrebná daň sa plánuje uplatniť len na určité nápoje.
                     
                  
         
            Článok 7
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 316, 31.10.1992, p. 21.
         
            (2)  Smernica Rady (EÚ) 2020/1151 z 29. júla 2020, ktorou sa mení smernica 92/83/EHS o zosúladení štruktúr spotrebných daní pre etanol a alkoholické nápoje (Ú. v. EÚ L 256, 5.8.2020, s. 1).
         
            (3)  Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009, s. 12).
         
            (4)  Nariadenie Komisie (ES) č. 684/2009 z 24. júla 2009, ktorým sa implementuje smernica Rady 2008/118/ES, pokiaľ ide o elektronické postupy pri preprave tovaru podliehajúceho spotrebnej dani v režime pozastavenia dane (Ú. v. EÚ L 197, 29.7.2009, s. 24).
         
            (5)  Nariadenie Komisie (EHS) č. 3649/92 zo 17. decembra 1992 o zjednodušenom sprievodnom doklade na prepravu tovaru vo vnútri Spoločenstva podliehajúcom spotrebnej dani, ktorý bol uvoľnený do obehu v odosielajúcom členskom štáte (Ú. v. ES L 369, 18.12.1992, s. 17).
         
            (6)  Nariadenie Rady (EÚ) č. 389/2012 z 2. mája 2012 o administratívnej spolupráci v oblasti spotrebných daní a zrušení nariadenia (ES) č. 2073/2004 (Ú. v. EÚ L 121, 8.5.2012, s. 1).
         
            (7)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
      
      
         
            PRÍLOHA
            
               EURÓPSKA ÚNIA
            
            
               OSVEDČENIE NA ÚČELY SPOTREBNEJ DANE PRE NEZÁVISLÝCH MALÝCH VÝROBCOV ALKOHOLICKÝCH NÁPOJOV
            
            (smernica Rady 92/83/EHS – článok 23a)
            
                        
                           Poradové č.:
                        
                     
                  
                        
                                    
                                       1.
                                    
                                 
                                 
                                    IDENTIFIKAČNÉ ÚDAJE NEZÁVISLÉHO MALÉHO VÝROBCU
                                 
                              
                  
                        Názov/meno
                     
                  
                        Ulica a číslo domu
                     
                  
                        Poštové smerovacie číslo, miesto
                     
                  
                        Členský štát usadenia
                        Číslo SEED/identifikačné číslo pre DPH
                     
                  
                        
                                    
                                       2.
                                    
                                 
                                 
                                    OPIS ALKOHOLICKÝCH NÁPOJOV, PRE KTORÉ SA OSVEDČENIE NA ÚČELY SPOTREBNEJ DANE POŽADUJE
                                 
                              
                  
                         
                     
                     
                         
                     
                     
                         
                     
                  
                         
                     
                     
                        Druh alkoholických nápojov
                     
                     
                        Opis
                     
                     
                        Celková ročná produkcia
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                  
                        
                                    
                                       3.
                                    
                                 
                                 
                                    IDENTIFIKAČNÉ ÚDAJE PRÍSLUŠNÉHO ORGÁNU
                                 
                              Názov
                        Evidenčné číslo úradu (v náležitých prípadoch)
                        Adresa
                        Telefónne číslo
                        E-mailová adresa
                     
                  
                        
                                    
                                       4.
                                    
                                 
                                 
                                    POTVRDENIE PRÍSLUŠNÉHO ORGÁNU
                                 
                              Podpísaný vnútroštátny orgán potvrdzuje:
                        
                                    —
                                 
                                 
                                    celkovú ročnú produkciu nezávislého malého výrobcu uvedeného v kolónke 1 opísanú v kolónke 2.
                                 
                              
                                    —
                                 
                                 
                                    že nezávislý malý výrobca uvedený v kolónke 1 spĺňa kritériá stanovené, podľa príslušného prípadu, v článku 4 ods. 2, článku 9a ods. 2, článku 13a ods. 4, článku 18a ods. 3 a článku 22 ods. 2 smernice 92/83/EHS.
                                 
                              
                  
                         
                     
                     
                         
                     
                     
                         
                     
                     
                         
                     
                     
                        Meno a postavenie podpísaného
                     
                  
                        Miesto, dátum
                     
                     
                        Pečiatka (v náležitých prípadoch)
                     
                     
                        Podpis
                     
                  
               Vysvetlivky
            
            
                        1.
                     
                     
                        Toto osvedčenie slúži ako podporný doklad pre uplatnenie zníženej sadzby spotrebnej dane na alkoholické nápoje vyrobené nezávislými malými výrobcami, podľa článku 23a smernice 92/83/EHS. V súlade s uvedeným článkom sa pre každého nezávislého malého výrobcu vystaví jedno osvedčenie ročne, v ktorom sa uvedú všetky druhy vyrobených alkoholických nápojov.
                     
                  
                        2.
                     
                     
                        Formulár, na ktorom sa osvedčenie vydáva, musí mať rozmery 210 × 297 mm. Ak je formulár v tlačenej podobe, musí byť vytlačený na bielom papieri bez mechanickej buničiny.
                     
                  
                        3.
                     
                     
                        Osvedčenie sa vyplní čitateľne a takým spôsobom, aby boli záznamy nezmazateľné. Nie je povolené žiadne vymazávanie ani prepisovanie. Osvedčenie sa vyplní v jazyku uznanom členským štátom, v ktorom je nezávislý malý výrobca usadený. Výraz „uznaný jazyk“ znamená jeden z úradne používaných jazykov v členskom štáte nezávislého malého výrobcu alebo ktorýkoľvek iný úradný jazyk Únie, ktorý uvedený členský štát vyhlásil za prijateľný na tento účel.
                     
                  
                        4.
                     
                     
                        Ak je osvedčenie vystavené v inom jazyku, ako je jazyk uznaný členským štátom určenia, príjemca na žiadosť orgánov uvedeného členského štátu pri predložení osvedčenia k nemu pripojí preklad. Uvedený členský štát môže podľa vlastného uváženia upustiť od povinnosti pripojiť preklad.
                     
                  
                        5.
                     
                     
                        Poradové číslo sa skladá zo 14 číslic. Začína sa dvojciferným číslom označujúcim rok, v ktorom bolo osvedčenie vydané; za ním nasleduje identifikátor členského štátu s dvojpísmenovým kódom vydávajúcej krajiny v súlade s bodom 3 prílohy II k nariadeniu (ES) č. 684/2009; za ním nasleduje jedinečný identifikátor, ktorým je 10-miestne alfanumerické vnútroštátne číslo pridelené členským štátom, v ktorom je nezávislý malý výrobca usadený. Príkladom takéhoto poradového čísla je: 22ES01ABCD234E.
                     
                  
                        6.
                     
                     
                        V kolónke 1 osvedčenia sa uvedú príslušné údaje potrebné na identifikáciu nezávislého malého výrobcu vrátane jeho čísla SEED. Identifikačné číslo pre DPH sa uvedie len vtedy, ak nezávislý malý výrobca nemá číslo SEED.
                     
                  
                        7.
                     
                     
                        V kolónke 2 osvedčenia príslušný orgán uvedie celkovú ročnú produkciu alkoholických nápojov nezávislého malého výrobcu, pre ktoré sa osvedčenie požaduje, pričom zohľadní tieto vysvetlivky:
                        
                                    a)
                                 
                                 
                                    druh alkoholického nápoja sa špecifikuje v súlade s týmto zoznamom podľa smernice 92/83/EHS:
                                    
                                                i)
                                             
                                             
                                                pivo;
                                             
                                          
                                                ii)
                                             
                                             
                                                víno;
                                             
                                          
                                                iii)
                                             
                                             
                                                kvasené nápoje iné ako víno a pivo;
                                             
                                          
                                                iv)
                                             
                                             
                                                medziprodukty;
                                             
                                          
                                                v)
                                             
                                             
                                                etylalkohol;
                                             
                                          
                              
                                    b)
                                 
                                 
                                    môže sa uviesť opis výrobku. Ak sa uvádza opis medziproduktov a iných kvasených nápojov, tento opis by mal byť v súlade s článkom 13a ods. 2 a 3 a článkom 18a ods. 2 smernice 92/83/EHS;
                                 
                              
                                    c)
                                 
                                 
                                    množstvo alkoholického nápoja sa vyjadrí v hektolitroch, s výnimkou etylalkoholu, pri ktorom sa uvedú hektolitre čistého alkoholu.
                                 
                              
                  
                        8.
                     
                     
                        V kolónke 3 osvedčenia sa uvedú príslušné údaje potrebné na identifikáciu príslušného orgánu, v náležitých prípadoch vrátane evidenčného čísla colného úradu stanoveného v bode 5 prílohy II k nariadeniu (ES) č. 684/2009.
                     
                  
                        9.
                     
                     
                        Príslušné orgány môžu upustiť od povinnosti označiť vydané osvedčenie odtlačkom pečiatky, ak je potvrdené inými prostriedkami, napríklad elektronickým podpisom.